تورکیه-‌نین صنایع صادراتی 2021-جی ایلده اوولکی ایله نیسبتن 34 فایز آرتیملا 170 میلیارد 880،4 میلیون دو‌لارا یوکسه‌له‌رک بوتون زامان لارین ان یوکسک سویه‌سینه چاتیب.
تورکیه صادراتچیلار مجلیسی‌نین معلومات‌لارینا گؤره، تورکیه-‌نین صادراتی 2020-جی ایلله موقاییسه‌ده 32،9 فایز آرتا‌راق 225 میلیارد 367،7 میلیون دو‌لارا یوکسلیب.
تورکیه-‌نین صنایع صادراتی دا 2021-جی ده اوولکی ایله گؤره 34 فایز آرتا‌راق 170 میلیارد 880،4 میلیون دو‌لار اولوب. بونونلا صنایع سئکتورونون صادراتی بورا قدرکی ان یوکسک سویه‌سینه چاتدی.
سئکتورون صادراتی 2021-جی ایلده عمومی صادراتین 75،8 فایزینی میدانا گتیریب.
صنایعیه باغلی سئکتورلار آراسیندا کئچن ایل ان چوخ صادراتی 29 میلیارد 342،8 میلیون دو‌لارلا اتومبیل صنایعسی رئاللاشدیریب.
اتومبیل صنایع سیندن سونرا 25 میلیارد 348،5 میلیون دو‌لارلا شیمیایی ماده و محصولات لار، 22 میلیارد 351،4 میلیون دو‌لارلا پولاد، 20 میلیارد 250،4 میلیون دو‌لارلا حاضر گئییم و پارچا، 14 میلیارد 176 میلیون دو‌لارلا الکتریک-الکترونیک سئکتورلاری صنایع صادراتینداکی ایلک 5 سئکتوردا یئر آلیب. 2021-جی ایلده صنایع صادراتیندا بو سئکتورلارا ان چوخ طلبات آلمانیا، داها سونرا امریکا، ایسپانیا، بیرلشمیش کراللیق، نروژ، هوللاندیا، بیرلشمیش عرب امیرلیک‌لری و ایتالیا‌دان گلیب.
